b'\n_START_ARTICLE_\nMehmed 4.\n_START_PARAGRAPH_\nMehmed 4. (moderne tyrkisk Mehmet (osmannisk-tyrkisk \xd9\x85\xd8\xad\xd9\x85\xd8\xaf \xd8\xb1\xd8\xa7\xd8\xa8\xd8\xb9 tr. Me\xe1\xb8\xa5med-i r\xc4\x81bi\xe2\x80\x98, ogs\xc3\xa5 kendt som Avci Mehmed (dansk: ~ Mehmed J\xc3\xa6geren), 2. januar 1642 \xe2\x80\x93 6. januar 1693) var sultan i det Osmanniske Rige fra 1648 til 1687._NEWLINE_Mehmed kom p\xc3\xa5 tronen i en alder af seks. Hans regeringstid var betydelig, da han \xc3\xa6ndrede sultanens stilling for evigt ved at overf\xc3\xb8re det meste af sin ud\xc3\xb8vende magt til sine storvesirer, K\xc3\xb6pr\xc3\xbcl\xc3\xbc Mehmet Pasha, K\xc3\xb6pr\xc3\xbcl\xc3\xbc Faz\xc4\xb1l Ahmet Pasha og sidst Kara Mustafa Pasha.\n_START_SECTION_\nBes\xc3\xb8g af en kv\xc3\xa6ker\n_START_PARAGRAPH_\nI 1657 gik den 34-\xc3\xa5rige engelske kv\xc3\xa6ker Mary Fisher (ca 1623-98) i land p\xc3\xa5 den gr\xc3\xa6ske kyst. Derfra gik hun til fods og alene gennem Makedonien og over bjergene i Thrakien til sultanens lejr. Mehmed modtog hende p\xc3\xa5 samme vis, som han modtog en ambassad\xc3\xb8r og spurgte, om hun virkelig havde et budskab til ham fra Gud. Det vides ikke, hvad hun svarede ham; men bagefter spurgte hun, om han havde forst\xc3\xa5et hende, og han sagde: "Ja, hvert ord, og det er sandhed." Han tilb\xc3\xb8d hende at blive, og tilb\xc3\xb8d hende en eskorte p\xc3\xa5 rejsen til Konstantinopel. Hun afslog under henvisning til sin tillid til Gud; men Mehmeds omtanke for hende st\xc3\xa5r i st\xc3\xa6rk kontrast til den brutale behandling, Fisher havde f\xc3\xa5et hjemme i England og i New England.'